Πάπας Σέργιος Β΄

Ο Πάπας Σέργιος Δ΄ (πέθανε στις 27 Ιανουαρίου 847) ήταν Πάπας της Ρώμης και κυβερνήτης στα Παπικά Κράτη (844 - 27 Ιανουαρίου 847), στην εποχή του επιτέθηκαν οι Άραβες στην Ρώμη αλλά ο ίδιος ανέπτυξε αρχιτεκτονικά την πόλη. Γεννημένος στην Ρώμη από αριστοκρατική οικογένεια δέχτηκε εκκλησιαστική εκπαίδευση, ο Πάπας Πασχάλης Α΄
τον διόρισε Καρδινάλιο-Ιερέα στην εκκλησία των Αγίων Μαρτίνου και Σιλβέστρου και ο Πάπας Γρηγόριος Δ΄ τον διόρισε αρχιερέα.https://www.newadvent.org/cathen/13728c.htm Στην Σύνοδο που ακολούθησε μετά τον θάνατο του Πασχάλη Α΄ τον Ιανουάριο 844 ο Σέργιος νομιμοποιήθηκε διάδοχος του από την αριστοκρατία αλλά ο λαός της Ρώμης ανακήρυξε νέο Πάπα τον Διάκονο Ιωάννη. Η αντίδραση του λαού κατεστάλη εύκολα και ο Σέργιος έσωσε με προσωπική παρέμβαση την ζωή του ίδιου του Ιωάννη. Ο Ιωάννης κλείστηκε κατόπιν σε μοναστήρι και ο Σέργιος Δ΄ ορκίστηκε νέος πάπας αλλά χωρίς αυτοκρατορική επικύρωση.

Ο αυτοκράτορας Λοθάριος Α΄ έντονα δυσαρεστημένος επειδή παραβιάστηκε η συμφωνία η οποία απαιτούσε αυτοκρατορική επικύρωση (824) έστειλε στρατό υπό τον μεγαλύτερο γιο του Λουδοβίκο να επιβάλει την τάξη. Ο αυτοκράτορας και ο πάπας ήρθαν τελικά σε συμφωνία, ο Σέργιος Δ΄ έστεψε τον Λουδοβίκο Β΄ βασιλιά της Ιταλίας αλλά δεν συναίνεσε με όλες τις αυτοκρατορικές απαιτήσεις.Chisholm, Hugh, ed. (1911). "Sergius § Sergius II" . Encyclopædia Britannica. Τομ. 24 (11th ed.). Cambridge University Press. σ. 667 Ο Σέργιος Δ΄ συμμετείχε σε έντονη οικοδομική δραστηριότητα οικοδομώντας εκκλησίες, υδραγωγεία και την Βασιλική του Αγίου Ιωάννη του Λατερανού. Μαζί με τον αδελφό του Βενέδικτο χρηματοδότησαν τα έργα πουλώντας εκκλησιαστικά αξιώματα στους αρχιτέκτονες των μνημείων.http://www.spirituality.org/is/235/pope_102.asp Την εποχή της παποσύνης του τα περίχωρα της Ρώμης όπως και η εκκλησία των Αγίων Πέτρου και Παύλου λεηλατήθηκαν από τους Άραβες, τον Αύγουστο του 846 έφτασαν μέχρι την Πόρτο και την Όστια. Ο λαός της πόλης όπως και ο ίδιος ο πάπας κλείστηκαν έντρομοι στα Αυρηλιανά Τείχη.Piers Paul Read (31 Dec 2012). The Templars. Hachette UK. σ. 4 Παρά το γεγονός ότι ο Σέργιος Δ΄ είχε προειδοποιήσει τον λαό της Ρώμης για την επίθεση κατηγορήθηκε ότι δεν είχε προετοιμαστεί επαρκώς.Paul Collins (4 Mar 2014). The Birth of the West: Rome, Germany, France, and the Creation of Europe in the Tenth Century (illustrated, reprint ed.). PublicAffairs. σσ. 46–47 Ο Σέργιος Δ΄ πέθανε την εποχή που διαπραγματευόταν με τους πατριάρχες της Ακυληίας και του Γκράντο, τον διαδέχθηκε ο Πάπας Λέων Δ΄.https://www.britannica.com/biography/Sergius-II-pope

Παραπομπές

Πηγές

«Νεώτερον Εγκυκλοπαιδικόν Λεξικόν Ηλίου» τόμ. 16ος, σελ. 952.
Cheetham, Nicolas, Keepers of the Keys, New York: Charles Scribner's Sons, 1983. 
Davis, Raymond (1995). The Lives of the Ninth-century Popes (Liber Pontificalis): The Ancient Biographies of Ten Popes from A.D. 817–891. Liverpool University Press. σσ. 71–98. 
Mann, Horace Kinder (1906). The Lives of the Popes in the Early Middle Ages. Vol. II. London: Kegan Paul, Trench, Trübner. σσ. 232–257.



Κατηγορία:Πάπες
Κατηγορία:Ιταλοί Πάπες
Κατηγορία:Πάπες 9ου αιώνα